49. schôdza NR SR - 13.deň - B. popoludní
Dátum: 2026-05-04
Poslanec: Pročko, Jozef 
Druh vystúpenia: Vystúpenie v rozprave

Milé kolegyne, milí kolegovia, že naozaj sa oplatí počkať si. Táto vládna koalícia nám nedovolila vystupovať, nedovolila prísť s týmto uznesením, ale teraz to tu je. A o to je to lepšie, pretože sme sa dozvedeli, že náš ctený pán minister financií Kamenický sa spolieha na ďalšieho ministra financií, ktorý dovedie konsolidáciu úspešne do cieľa. My nechceme nič iné, len vedieť a ja si myslím, že každý jeden Slovák chce vedieť, kam sa podeli tie miliardy, ktoré už doteraz na nás ušetrili. Pretože to, že vám káže Robert Fico šetriť, lebo šetriť sa má, je dobré, super. Veď šetriť sa má. Ale na druhej strane, prečo ten človek, ktorý vám káže šetriť, sám sebe zvýšil plat. Vlastne zvýšil si len paušálne náhrady. Dobre, takže zvýšil si paušálne náhrady, ktoré sa nezdaňujú, ale sú to peniaze zo štátneho rozpočtu. Sám sebe si navrhol doživotnú rentu, ktorú dostal. Ale vy musíte šetriť. To mi musí pripomenúť jednu veľmi dôležitú vec a to je to, že pred voľbami rozprával Fico, že ani náboj Ukrajine. Ani jeden náboj, pretože tie náboje zabíjajú ľudí, ale teraz je voľba? A teraz sa tie náboje Ukrajine už nedávajú, ale predávajú. A kto na tom zarába? Náš ctený Robert Kaliňák, pán Naď. No a samozrejme som hlboko presvedčený, že aj Robert Fico si na tom prihreje polievočku, prípadne upečie palacinku, ale vám tvrdil, že tie náboje nebudeme dávať Ukrajine. Veď my chceme mier. My chceme, aby tá vojna skončila. Tak mi povedzte, ako chce Robert Fico, aby vojna skončila, keď predávame na Ukrajinu náboje. Ale dostanem sa k tej konsolidácii. My konsolidujeme, my musíme šetriť, občania Slovenskej republiky, a tí, ktorí bohatnú na predaji zbraní na Ukrajinu, nemusia šetriť. Úžasný bol pán poslanec, mená mi nejdú, ale, ktorý povedal v rozhovore, pani Jurík mi pomôže. Ktorý povedal, ktorý povedal v rozhovore, že prečo nezdanili bohatých ľudí. Myslím, že na Kosa bola. On je zo Smeru. Povedal, ako? Karas. Ďakujem pani poslankyni Jurík. Ospravedlňujem sa za tie mená, ja mám 62 rokov, viete, už teraz 61, pridávam si. Som už človek vo veku vyzretý. Takže, tak to je. Chlapci, sa prihláste do rozpravy, keď chcete. Je vás tu pár a ešte k tomu aj vzdycháte. Tak sa prihláste do rozpravy. Poďte, nech sa páči, ku konsolidácii a poviete určite: „Pán Farkašovský, tebe môžem tykať. Prihlás sa, prihlás sa aspoň s faktickou a povieš mi, kam ste dali tie miliardy. Tebe verím, že mi povieš pravdu.“ No, ale vráťme sa k pánovi Karasovi, ktorý úžasne povedal, že: „Prečo nezdaníte bohatých ľudí?“ sa ho spýtala redaktorka. A on povedal: „No lebo viete, to potom. Ale prečo nie teraz, keď sa konsoliduje? Lebo potom, keď sa, viete, potom, keď to príde. Ale prečo nie teraz? Prečo nezdaníme bohatých ľudí, a ktorí naozaj majú peniaze? Veď na tej ruskej rope, ktorá sem prichádza, bohatnú ľudia. Prečo ich nezdaníme? Prečo nezdaníme tých majiteľov, tých rafinérií, tých spoločností, ktoré na tom zarábajú? Prečo nezdaníme ľudí, ktorí zarábajú na zbraniach? Prečo ľudia, ktorí majú obrovské zisky, ako ste to teraz už pred chvíľou počuli, pani poslankyňa tu rozprávala, ako zarábajú rôzne spoločnosti na hazardných hrách. Prečo ich nezdaníme? Prečo zdaňujeme len obyčajných ľudí, prečo nezdaníme bohatého človeka pána Strnada, ktorý predáva zbrane na Ukrajinu? Prečo? Čo myslíte, prečo? Môj hodnotiaci úsudok je, ako hovorí môj priateľ Gašpar, ktorému raz môžem tykať, raz nemôžem tykať, je, že no, preto, lebo sa šábujú. Viete, čo je slovíčko šábovať sa? Šábnem sa s tebou? Vy viete, že pán Macášek. Šábnem sa s tebou. To znamená, že ty niečo z toho dostaneš, ty niečo z toho dostaneš, keď sa to bude takto diať. Čiže naše miliardy, ktoré sme usporili, ktoré usporil Gábor, pani Jurík, Gretka, aj vy ste usporili. Tak tie peniaze sú teraz, nikto nevie kde. A keď máme právo vedieť, kde sú tie miliardy, kde sú, prečo. Veď 7 miliárd, to je obrovská suma, obrovská suma, ktorú ste našporili vy. Tak nám povedia: Nemáte sa o čo zaujímať. A oni chcú skryť všetky tie informácie, veď ten zákon o katastri, zákon o slobodnom prístupe k informáciám. Oni všetko kryjú. Najlepšie je potichučky kšeftovať, potichučky rabovať, aby ľudia nevedeli. Ale vy máte právo to vedieť. A toto uznesenie je presne o tom, aby sme mali právo vedieť, kde sú naše miliardy. Zvýšili vyše 900 poplatkov. Zvyšujú dane. Zvýšili nám, ja som zamestnávateľ, teda zamestnávateľ, ja som majiteľ spoločnosti. Zvýšili nám odvody. Veď už len tá diaľničná známka, ktorú zvýšili, tak ako, to sú obrovské peniaze a kde to ide? Prečo, keď teda zvýšili diaľničnú známku, nejdú tie peniaze tým policajtom adresne? Keď teda, alebo tie pokuty za policajtov, prečo to nejde adresne? Toto uznesenie je jednoducho o tom, aby každý normálny človek, každý slobodný človek, každý čestný človek na Slovensku vedel, kam sa podeli jeho miliardy, ktoré musel dať. Teda, ktoré nie on dal miliardy, ale tie miliardy, ktoré sme my spoločne museli dať. Ďakujem veľmi pekne.